open-index/open-wikipedia-markdown huggingface dataset:
Norður-Holland

**Norður-Holland** er fylki í Hollandi, staðsett í kringum Amsterdam. Ásamt Suður-Hollandi hefur það lengi verið kjarnasvæði Hollands.

## Lega og lýsing
Norður-Holland liggur að meginhluta milli Norðursjávar og Ijsselmeer, norður og vestur af höfuðborginni Amsterdam. Eyjan Texel, stærst Vesturfrísnesku eyjanna, tilheyrir fylkinu. Stórir hlutar fylkisins eru fyrir neðan sjavarmál. Aðeins tvö önnur fylki liggja að Norður-Hollandi, Utrecht fyrir suðaustan og Suður-Holland fyrir sunnan. Mikill sjávarvarnargarður þvert yfir mynni Ijsselmeer tengið fylkið við Frísland. Önnur bílabrú tengir fylkið við Flevoland. Íbúar eru 2,6 milljónir talsins, sem gerir Norður-Holland að næstfjölmennasta fylki Hollands. Aðeins Suður-Holland er fjölmennara. Höfuðborgin er Haarlem.

## Fáni og skjaldarmerki
Skjaldarmerki Norður-Hollands er tvískiptur. Til vinstri er rauða ljónið sem greifarnir af Hollandi höfðu notað allt frá 13. öld. Til hægri eru tvö gyllt ljón, en þau eru merki Vestur-Fríslands, sem í dag er nyrsti hluti Norður-Hollands. Fáninn samanstendur af þremur láréttum röndum: Gulri, rauðri og blárri. Hann var ekki tekinn upp fyrr en 22. október 1958. Litirnir voru teknir upp úr skjaldarmerkinu. Guli liturinn er gylltur í skjaldarmerkinu.

## Orðsifjar
Holland hét upphaflega Holtland (eða Holtlant), sem merkir skógarland. Það var ekki fyrr en 1840 að fylkið Holland skiptist í tvennt, þ.e. í Norður-Holland og Suður-Holland, og voru heitin smíðuð á því ári.

## Söguágrip
Í gegnum aldirnar var fylkið Holland eitt fremsta og auðugasta fylki Niðurlanda og var stjórnað af greifunum af Hollandi. Í sjálfstæðisbaráttu landsins á 16. og 17. öld hafði fylkið sig hvað mest frammi. Það var að sama skapi stærsta fylki landsins þegar Holland varð að sjálfstæðu ríki. Þetta varð til þess að heiti fylkisins var gjarnan notað fyrir landið allt. Þegar Frakkar hertóku Holland 1795, skiptu þeir fylkinu í fimm einingar (département). En 1807 var þessum einingum breytt í tvö svæði. Norðurhlutinn kallaðist Amstelland og suðurhlutinn Maasland. Þegar Frakkar hurfu úr Niðurlöndum 1813 voru hlutarnir sameinaðir aftur en yfir þá voru settir tveir ríkisstjórar, einn fyrir norðursvæðið og hinn fyrir suðursvæðið. Þegar stjórnarskrá landsins var endurnýjuð 1840 var ákveðið að aðgreina svæðin varanlega. Þannig mynduðust Norður-Holland með Haarlem að höfuðborg og Suður-Holland með Haag að höfuðborg.

## Borgir
Stærstu borgir Norður-Hollands:

## Heimildir
Sameignarfélag

**Sameignarfélag** (sf.) er tegund fyrirtækis, sambærileg hlutafélagi (hf.). Þegar um sameignarfélag er að ræða á hópur fólks fyrirtækið saman, til dæmis starfsfólk þess. Þessi tegund fyrirtækja var algeng á Íslandi á tímum Samvinnuhreyfingarinnar.
HD 85512 b

**HD 85512 b** er risajörð, 3,6 sinnum massameiri en jörðin..

## Tilvísanir


## Tenglar

* Stjörnufræðivefurinn: Fjarreikistjörnur
* Stjörnufræðivefurinn: HARPS finnur 50 fjarreikistjörnur
* Stjörnufræðivefurinn: Risajörð
* Plánetunni um HD 85512
Stiki

**Stiki** getur átt við:

* Færibreyta, í forritun
* Göngustafur, stafur
* Stiki (stærðfræði) (einnig hlaupi, hlaupabreyta, aukabreyta, hlaupastærð eða færibreyta)

## Tengt efni
* Staðstiki, staðbundinn stiki
* Truflanastiki
* Þvælistiki, amastiki 
* Þýðisstiki
Laurence Sterne

**Laurence Sterne** (24. nóvember 1713 – 18. mars 1768) var ensk-írskur skáldsagnahöfundur. Hann er þekktastur fyrir skáldsögu sína *The Life and Opinions of Tristram Shandy*, oftast nefnd *Tristram Shandy*, sem kom út í mörgum hlutum á tíu ára tímabili og þykir ein merkasta skáldsaga átjándu aldar. Sterne var klerkur og birti einnig stólræður og ævisögu, auk þess sem hann tók þátt í sjórnmálum. Sterne dó í London úr berklum.
Zhengzhou

**Zhengzhou** er höfuðborg  Henan héraðs í Kína. 

Árið 2020 þegar síðasta manntal var gert í Kína, var íbúafjöldi borgarkjarna Zhengzhou 9.879.029 en íbúafjöldi undir lögsögu borgarinnar voru 12.600.574.

## Tilvísanir
Fiseind

**Fiseind** er öreind sem ferðast nálægt ljóshraða og víxlverkar mjög lítið við annað efni. 

## Tilvísanir


## Tengt efni
* Fiseind mýeindar
* Fiseind rafeindar
* Hulduefni
* Sólfiseindaeining

## Tenglar
* Fiseindir á Stjörnufræðivefnum
Hofsá (Vesturdal)

**Hofsá** er á sem rennur um Vesturdal í Skagafirði og sameinast Vestari-Jökulsá þar sem hún fellur fram úr Hofsdal við Bjarnastaðahlíð, spölkorn innan við kirkjustaðinn Goðdali. 

Áin er bergvatnsá að mestu og kemur úr lækjum og vötnum uppi undir Hofsjökli. Hún er þó jökullituð eftir að Fossá, sem kemur úr Hofsjökli, fellur í hana nokkru innan við eyðibýlið Þorljótsstaði, en ofan við ármótin er hún tær. Þar kallast fjallshlíðin austan árinnar á löngum kafla Runa eða Þorljótsstaðaruna og áin tekur nafn af henni og kallast þar Runukvísl. Þar er ágætt silungsveiðisvæði, allt inn að Runufossi.

## Heimildir
* Hallgrímur Jónasson: *Árbók Ferðafélags Íslands*. Skagafjörður. Ferðafélag Íslands, 1946.

## Tenglar
* Openstreetmap Hofsá
Máfar

**Máfar** (fræðiheiti *Laridae*) eru meðalstórir eða stórir strandfuglar, oftast gráir eða hvítir með svört svæði á höfði og vængjum. Þeir lifa helst á fiski en éta einnig skordýr, fuglsunga, egg og ýmis konar úrgang.

## Tegundir
**Ættkvíslin ''[[Larus]]''
*''[[Larus pacificus]]''
*''[[Larus belcheri]]''
*''[[Larus atlanticus]]''
*''[[Larus crassirostris]]''
*''[[Larus heermanni]]''
*[[Stormmáfur]], ''Larus canus''
*[[Hringmáfur]], ''Larus delawarensis''
*''[[Larus californicus]]''
*[[Svartbakur]], ''Larus marinus''
*''[[Larus dominicanus]]''
**''[[Larus dominicanus vetula]]''
*[[Heiðmáfur]], ''Larus glaucescens''
*''[[Larus occidentalis]]''
*''[[Larus livens]]''
*[[Hvítmáfur]], ''Larus hyperboreus''
*[[Bjartmáfur]], ''Larus glaucoides''
** ''[[Larus glaucoides kumlieni]]''
*[[Norðmáfur]], ''Larus thayeri''
*[[Silfurmáfur]], ''Larus argentatus''
*''[[Larus heuglini]]''
*[[Strandmáfur]], ''Larus smithsonianus''
*''[[Larus michahellis]]''
*[[Klapparmáfur]], ''Larus cachinnans''
*''[[Larus vegae]]''
*[[Leirumáfur]], ''Larus armenicus''
*[[Hellumáfur]], ''Larus schistisagus''
*[[Sílamáfur]], ''Larus fuscus''

**Ættkvíslin *[[Ichthyaetus]]*
*Sandmáfur, *Ichthyaetus leucophthalmus*
*Brúnmáfur, *Ichthyaetus hemprichii*
*Fiskimáfur, *Ichthyaetus ichthyaetus*
*Kóralmáfur, *Ichthyaetus audouinii*
*Lónamáfur, *Ichthyaetus melanocephalus*
**[[Ichthyaetus relictus]]*

**Ættkvíslin ''[[Leucophaeus]]''
*''[[Leucophaeus scoresbii]]''
*[[Hláturmáfur]], ''Leucophaeus atricilla''
*[[Sléttumáfur]], ''Leucophaeus pipixcan''
*''[[Leucophaeus fuliginosus]]''
*''[[Leucophaeus modestus]]''

**Ættkvíslin *[[Chroicocephalus]]*
**[[Chroicocephalus novaehollandiae]]*
**[[Chroicocephalus scopulinus]]*
**[[Chroicocephalus hartlaubii]]*
**[[Chroicocephalus maculipennis]]*
*Hærumáfur, *Chroicocephalus cirrocephalus*
**[[Chroicocephalus serranus]]*
**[[Chroicocephalus bulleri]]*
*Mýramáfur, *Chroicocephalus brunnicephalus*
*Hettumáfur, *Chroicocephalus ridibundus*
*Bleikmáfur, *Chroicocephalus genei*
*Trjámáfur, *Chroicocephalus philadelphia*

**Ættkvíslin ''Saundersilarus''
*''[[Saundersilarus saundersi]]''

**Ættkvíslin *Hydrocoloeus*
*Dvergmáfur, *Hydrocoloeus minutus*

**Ættkvíslin ''Rhodostethia''
*[[Rósamáfur]], ''Rhodostethia  rosea''

**Ættkvíslin *[[Kittiwake|Rissa]]*
*Rita, *Rissa tridactyla*
**[[Rissa brevirostris]]*

**Ættkvíslin ''Pagophila''
*[[Ísmáfur]], ''Pagophila eburnea''

**Ættkvíslin *Xema*
*Þernumáfur, *Xema sabini*

*'Ættkvíslin *Creagrus*
**Creagrus furcatus''

## Máfar á Íslandi
Á Íslandi eru sjö tegundir máfa sem verpa að staðaldri, tvær tegundir hafa hér vetursetu og ein sést hér árið um kring. Þessar tegundir eru:
* Hvítmáfur 
* Svartbakur 
* Sílamáfur 
* Rita 
* Hettumáfur 
* Silfurmáfur 
* Stormmáfur 
* Bjartmáfur (vetrargestur, verpir ekki á Íslandi)

## Tenglar

* Máfar (Náttúrufræðistofa Kópavogs)
* Rudy's Gull-index Myndir af stórum máfategundum
* Máfamyndbönd  frá Internet Bird Collection
* Gullpix  Myndir af máfum flokkað eftir tegundum
Folafluga

**Folafluga** (fræðiheiti *Tipula paludosa*) er  tegund af hrossaflugu. Hún er nýr landnemi á Íslandi, sást fyrst í Hveragerði 2001 og hafði borist yfir Hellisheiði til Kollafjarðar árið 2005 og til Reykjavíkur 2010. Lirfur folaflugu geta skaðað garðagróður, þær halda sig efst í sverði og naga rótarhálsa plantna.

## Tilvísanir

## Tenglar
* Catalogue of the crane flies of the world 
* Folafluga Náttúrufræðistofnun Íslands
Fluga

**Flugur** eru skordýr sem hafa tvo vængi sem notaðir eru til þess að fljúga og tvo sérhæfða afturvængi sem nefnast kólfar sem þær nota til að halda jafnvægi. Flugur eru ættbálkur skordýra og kallast **tvívængjur** (fræðiheiti *Diptera*).

Til eru um milljón tegundir af flugum, sem dæmi má nefna húsflugur, hrossaflugur, og . Býflugur eru af öðrum ættbálki.

Steingervinga flugna má finna frá Tríastímabilinu, frá því fyrir um 240 milljón árum.

## Heimild

* Tvívængjur (Náttúrufræðistofnun Íslands)
Hrossafluga

**Hrossafluga** (fræðiheiti *Tipula rufina*) er fluga af hrossafluguætt. Hrossafluga hefur fjögur lífsstig (egg, lirfa, púpa, fluga) og spanna þessi stig um eitt ár. Hrossaflugur eru algengastar við sunnanvert Ísland en finnast um allt land. Lirfur hrossaflugu eru rándýr og lifa á ormum og öðrum smádýrum.

## Tilvísanir

## Tenglar
* Hrossafluga  Náttúrufræðistofnun Íslands
Rijksmuseum

**Rijksmuseum** er ríkissafn Hollands í Amsterdam. Það hefur að geyma talsvert af málverkum hollensku meistaranna, þar á meðal eftir Rembrandt, Jan Vermeer, Jan Steen og fleiri.

## Saga
Safnið var stofnað árið 1800 í borginni Haag til að halda utan um málverkasafn landstjóranna í Hollandi. Á þessum tíma voru Frakkar við völd í landinu. 1808 ákvað Loðvík Bonaparte að flytja safnið til Amsterdam, þar sem hann sat sem konungur. Samtímis því voru málverk í eigu borgarinnar tekinn inn í safnið, til dæmis *Næturvaktin* eftir Rembrandt. Árið 1863 var haldin samkeppni um nýtt safnahús í borginni sem hýsa ætti málverkin. Framkvæmdir við nýtt hús hófust þó ekki fyrr en 1876 og var byggingin formlega vígð 13. júlí 1885. Safnið stendur við torgið Museumplein, en þar standa fleiri söfn, svo sem Van Gogh safnið og tónlistarhúsið (*Concertgebouw*). 1890 var byggingin stækkuð, en efniviðurinn var tekinn úr sögulegum byggingum sem voru rifin á svipuðum tíma. Síðustu lagfæringar og endurbætur fóru fram 2003. 

## Bókasafn
Í ríkissafninu er bókasafn, Rijksmuseum Research Library. Það er stærsta opinbera bókasafn um listasögu í Hollandi. Þar er að finna um 140 þúsund verk, 3.200 fagtímarit og ýmislegt annað. Í upphafi var bókasafnið í aðalbyggingunni, en við endurbæturnar 2003 var það flutt í annað hús.

## Málverk
Málverkin í safninu eru aðallega frá gullaldartímabili Hollands, þ.e. 16. öldinni. Ýmsir meistarar þessa tíma eiga verk í safninu. Nokkur þekkt málverk:

### Rembrandt

Rembrandt á alls 19 málverk í safninu. Þau helstu eru:

* Næturvaktin
* Gyðingabrúðurin
* Sjálfsmynd frá 1629
* María Trip
* Liðssveit Frans Banning Cocq og Willems van Ruytenburch
* Pétur postuli afneitar Jesú
* Sjálfsmynd sem Páll postuli

### Jan Vermeer

* Kona með mjólkurkrús
* Ástarbréfið
* Kona að lesa bréf
* Litla gatan

### Jan Steen
* Borgarstjórinn í Delft
* Nikulásarhátíðin
* Drukkna parið
* Adolf og Catharina Croeser
* Arent Oostwaard og eiginkona hans
* Börn kenna ketti að dansa
* Morgunsnyrtingin

### Aðrir meistarar
Aðrir meistarar safnsins eru Cornelis van Haarlem, Melchior d‘Hondecoeter, Pieter de Hooch, Meindert Hobbema, Geertgen tot Sint Jans, Bartholomeus van der Helst, Gabriël Metsu, Dirck van Baburen, Jan Asselijn, Frans Hals, Jan Corneliszoon, Jakob van Ruysdael og Jan van Scorel.

## Schiphol
Ríkissafnið er með lítil útibú á flugvellinum í Schiphol. Það var opnað 9. desember 2002 af Willem Alexander, krónprinsi í Hollandi. Sýning þessi er breytileg, þar sem sífellt er verið að skipta um málverk. Þar með er Schiphol flugvöllur sá fyrsti í heimi með útibú málverkasafns.


Mynd:Jan Steen - Adolf en Catharina Croeser aan de Oude Delft 1655.jpg|*Borgarstjórinn í Delft* eftir Jan Steen
Mynd:Jacob Isaacksz. van Ruisdael - Le Moulin de Wijk-bij-Duurstede.jpg|*Vindmyllan við Duurstede* eftir Jakob van Ruisdael
Mynd:Frans Hals - Wedding portrait of Isaac Abrahamsz Massa and Beatrix van der Laan.jpg|*Hjón í garði* eftir Frans Hals
Mynd:Jan Cornelisz Verspronck - Portret van een meisje in het blauw.jpg|*Stúlka í bláum kjól* eftir Jan Corneliszoon


## Heimildir
Versalaháskóli

**Versalaháskóli** (**Université de Versailles-Saint-Quentin-en-Yvelines**) er franskur háskóli í akademíu Versala, Frakklandi. Hann var stofnaður 1991..

## Tilvísanir

## Tenglar
* Vefsíða skólans
Magnús Gylfason

**Magnús Gylfason** (fæddur 20. júlí 1967) í Ólafsvík

## Sjónvarp
Magnús Gylfason var einn af álitsgjöfum í markaþætti Stöðvar 2 Sport á árunum 2008-2010 þar til hann hóf að þjálfa Hauka árið 2011.

## Þjálfun

### Árangur
Magnús Gylfason var nálægt því að gera ÍBV að Íslandsmeisturum árið 2004 en ÍBV endaði í 2. sæti það árið.
Magnús Gylfason tók við ÍBV haustið 2011, í janúar byrjun 2012 varð ÍBV íslandsmeistari í Futsal

### Deilur
Magnús Gylfason átti í launadeilu eftir að honum var sagt upp sem þjálfara KR árið 2005 á miðju tímabili.

### ÍBV (2012)
Þegar 3. leikir voru eftir að tímabilinu 2012 komust ÍBV og Magnús Gylfason að samkomulagi um að hann myndi segja skilið við þjálfun liðsins.
Árangur hafði verið þokkalegur og stóð ÍBV í öðrusæti deildarinnar, en var þó mjótt á munum liða alveg niður í 7.sæti.
Samkvæmt pislti á 443.is sagði að stjórnin væri ósátt með Magnús, hann hefði tapað klefanum sem þjálfari.
Stjórnin hafi ætlað að rifta samningi félagsins við hann og höfðu þær upplýsingar lekið til hans. Magnús mun þá hafa tekið þá ákvörðun að hætta sem þjálfari liðsins.

## Tilvísanir og heimildir
Heimir Hallgrímsson

**Heimir Hallgrímsson** (f. 10. júní 1967) í Vestmannaeyjum er íslenskur tannlæknir og knattspyrnuþjálfari. Hann þjálfar nú írska karlalandsliðið í knattspyrnu.

Hann er fyrrum þjálfari ÍBV í knattspyrnu og landsliðsþjálfari íslenska A-landsliðs karla í knattspyrnu. Hann þjálfaði Al-Arabi í Katar frá 2018 til 2021 .  Heimir kom landsliðinu á tvær stórkeppnir; EM 2016 og HM 2018. Hann ákvað að hætta með landsliðið eftir HM í Rússlandi 2018.

Heimir er sjálfstætt starfandi tannlæknir í Vestmannaeyjum og hefur rekið eigin stofu frá árinu 1994.

## Tilvísanir
Steini sterki

**Steini sterki** (franska: Benoît Brisefer) er teiknimyndasöguhetja úr smiðju Peyo. Hann er geðugur og kurteis lítill drengur með ofurkrafta. Sá er þó galli á gjöf Njarðar, að Steini litli missir ofurkraftana þegar hann fær kvef, sem gerist furðu oft á ögurstundu. Ævintýri Steina sterka birtust fyrst sem framhaldssögur í teiknimyndablaðinu Sval en voru jafnóðum gefnar út á bókaformi. Við gerð sagnanna naut Peyo í fyrstu aðstoðar teiknarans Will og á seinni stigum teiknarans Walthéry.

Peyo lést 1992 en síðan þá hafa komið út fleiri sögur um Steina sterka eftir son Peyo, Thierry Culliford. Árið 2014 var gerð kvikmynd í fullri lengd eftir fyrsta ævintýri Steina sterka (*Les Taxis Rouges*) með franska leikaranum Jean Reno í burðarhlutverki.

## Titlar
* *Rauðu leigubílarnir* (*Les Taxis rouges* 1960) [ísl. útg. 1983, bók 6]
* *Steini sterki og Grímhildur góða* (*Madame Adolphine* 1963) [ísl. útg. 1981, bók 4]
* *Steini sterki vinnur 12 afrek* (*Les Douze travaux de Benoît Brisefer* 1966) [ísl. útg. 1980, bók 3]
* *Steini sterki og Bjössi frændi* (*Tonton Placide* 1968) [ísl. útg. 1980, bók 1)
* *Sirkusævintýrið* (*Le Cirque Bodoni* 1969) [ísl. útg. 1980, bók 2]
* *Steini sterki og Grímhildur grimma* (*Lady d’Olphine* 1972) [ísl. útg. 1982, bók 5]
* *Pas de joie pour Noël* (1976)
* *Le Fétiche* (1978)
* *Hold-up sur pellicule* (1993)
* *L'île de la désunion* (1995)
* *La Route du sud* (1997)
* *Le Secret d'Églantine* (1999)
* *Chocolats et coups fourrés* (2002)
* *John-John* (2004)
* *Sur les traces du gorille blanc* (2015)
Peyo

**Pierre Culliford** (25. júní 1928 – 24. desember 1992), þekktur sem **Peyo**, var belgískur teiknari, þekktastur fyrir að hafa skapað Strumpana.

## Ferill
Pierre Culliford fæddist í Brussel, sonur ensks föður og belgískrar móður. Hann reyndist drátthagur frá unga aldri og var sendur til myndlistarnáms. Hann tók sér snemma listamannsnafnið Peyo, en kveikjan að því var vitlaus framburður ensks skyldmennis á nafni hans, Pierre. Eftir útskrift hóf hann störf hjá CBA, skammlífu teiknimyndafyrirtæki, þar sem hann kynntist listamönnum á borð við Franquin, Morris og Eddy Paape. Þegar CBA varð gjaldþrota hófu þremenningarnir störf hjá tímaritinu ''Sval'', en Peyo fékk ekki ráðningu í fyrstu.

Hann hóf sjálfstæðan feril sem myndasöguhöfundur árið 1946 og samdi stuttar skrítlur og sögur fyrir ýmis belgísk blöð. Sama ár leit persónan Hinrik (franska: *Johan*) fyrst dagsins ljós. Hún átti eftir að þróast mikið á næstu árum og verða annar helmingur hins vinsæla tvíeykis Hinriks og Hagbarðs. Þær sögur birtust í tímaritinu *Sval* eftir að Peyo var loks ráðinn þangað árið 1952.

Í einni sögunni um þá Hinrik og Hagbarð kynnti Peyo til sögunnar litla bláa skógarálfa, Strumpana. Þótt þeir hafi í fyrstu aðeins verið hugsaðir sem aukapersónur í einni bók, voru vinsældir þeirra slíkar að höfundurinn kallaði þá aftur til leiks og hóf fljótlega að rita sjálfstæðar sögur um ævintýri persónanna. Alls samdi hann sextán bækur um Strumpana og eftir dauða hans tók sonurinn Thierry Cuilliford upp þráðinn og samdi álíka margar sögur.

Hann samdi sjö ævintýri um Steina sterka, ógnarsterkan smápjakk sem missir ofurkrafta sína við það eitt að fá kvef. Þá átti hann þátt í einni bók um ævintýri Svals og Vals, *[[Svaðilför til Sveppaborgar]]*.

Sjálfur leit Peyo þó ætíð á sögurnar um miðaldahetjurnar Hinrik og Hagbarð sem sitt helsta sköpunarverk. Þær bækur urðu þrettán talsins.

## Helstu verk
* Hinrik og Hagbarður
* Steini sterki
* Strumparnir
Guðlaugur Baldursson

**Guðlaugur Baldursson** (fæddur 8. júlí 1972)

## Þjálfun
### ÍBV
Guðlaugur Baldursson þjálfaði ÍBV árið 2006, honum var sagt upp störfum rétt undir lok tímabils. ÍBV féll það árið niður í 1. deild.

### ÍR
Guðlaugur var ráðinn þjálfari 1. deildarliðsins ÍR árið 2008. 
2011 var liðið í fallbaráttu og endaði í 9. sæti. 27. september sama ár tilkynnti Guðlaugur að hann væri hættur sem þjálfari liðsins.

## Tilvísanir og heimildir
Bjarni Jóhannsson

**Bjarni Jóhannsson** (fæddur 1. janúar 1958) í Neskaupstað.

## Árangur sem þjálfari
;ÍBV
* Íslandsmeistari: 1997, 1998
* Bikarmeistari: 1998
* Úrslit í bikar: 1997, 2016
* Annað sæti: 1999

;Fylkir
* Bikarmeistari: 2000
* Annað sæti: 2000

;Breiðablik
* Sigurvegari í 1. deild: 2005

;Stjarnan
* Úrslit í bikar: 2012

### Árangur eftir árum

## Tilvísanir
Bylgjulögun

**Bylgjuform** eða **bylgjulögun** er lögun bylgju sem ferðast í gegnum efni.

## Tengt efni
* Bylgjuhvörfun
* Bylgjulögunargreining
* Bylgjulögunarprófun
* Bylgjulögunarréttir
* Bylgjulögunarsvörun
* Bylgjutalgerving
* Kvartbylgjulína
Hannah Arendt

**Hannah Arendt** (14. október 1906 – 4. desember 1975) var þýsk-bandarískur stjórnmálahugsuður. Henni er gjarnan lýst sem heimspekingi en hún afneitaði þeim merkimiða sjálf á þeim forsendum að heimspeki fengist við „manninn í eintölu.“ Þess í stað vildi hún bendla hugmyndir sínar við stjórnmálaspeki, þar sem verk hennar snerust um þá staðreynd að „menn en ekki maður“ lifi á jörðinni og búi í heiminum. Hún er einn áhrifamesti hugsuður tuttugustu aldar.

Arendt var gyðingur og henni voru hugleiknar ofsóknirnar á hendur gyðingum í Þýskalandi eftir 1933, en það ár sat hún skamma hríð í fangelsi. Arendt flúði land og var svipt ríkisborgararétti árið 1937 og var hún landlaus þar til henni var veittur bandarískur ríkisborgararéttur árið  1951. Hún sá sér farborða meðal annars með blaðamennsku og kennslu og birti jöfnum höndum mikilvæg verk í stjórnmálaheimspeki.
Prjónastofan Iðunn

**Prjónastofan Iðunn** var prjónastofa og verksmiðja sem starfaði frá árinu 1934 til 1988. Viktoría Bjarnadóttir ættuð frá Barðastrandasýslu eignaðist fyrstu prjónavélina árið 1929 og þegar hún fluttist til Reykjavíkur þá vann hún fyrir sér með því að prjóna fyrir fólk og kom sér upp prjónastofu í Lækjargötu  og hafði í upphafi eina stúlku í þjónustu sinni en tvær prjónavélar. Hún fluttist svo á Hverfisgötu 4 og síðar á Laugaveg 7. Þegar prjónastofan var fimm ára hafði Viktoría 9 stúlkur í sinni þjónustu og hafði einnig stofnað gólfdreglagerð.

## Heimildir
*  Prjónastofan Iðunn, 5 ára afmæli Vísir, 1. mars 1939
* Frjáls verslun, 1. tölublað (01.01.1982), Blaðsíða 13
* Prjónastofan Iðunn hættir framleiðslu (Mbl. 6. janúar 1988)
* Prjónastofan Iðunn 50 ára, Morgunblaðið, 138. tölublað (20.06.1984), Blaðsíða 21
Krzeszowice

**Krzeszowice** er bær í Suður-Póllandi þar sem 10.050 manns búa (2008). Bærinn er staðsettur í Małopolskie-sýslu. Hún er við ána Krzeszówka.
Þráttarefnishyggja

**Þráttarefnishyggja** eða **díalektísk efnishyggja** er marxískt afbrigði af kenningum heimspekingsins Hegels um díalektík, það er samspil gagnvirkra krafta, ásamt efnishyggjukenningu Feuerbachs. Marx tók — að eigin sögn — díalektíkina frá Hegel en hafnaði hughyggju hans, og setti í staðinn efnishyggju Feuerbachs en hafnaði metafýsíkinni sem Feuerbach aðhylltist. Þannig leit Marx svo á að (a) hið efnislega væri undirstaða hins andlega eða hið hlutlæga undirstaða hins huglæga og (b) að alla hluti bæri að skoða í samhengi við hvern annan en ekki að skoða þá sem félagslega, sögulega eða á annan hátt einangraða frá öðru.

Að mati margra er þráttarefnishyggja kjarninn í kenningum Karls Marx. Samkvæmt henni, og söguspekilegri hlið hannar, sögulegri efnishyggju, vex hvert efnahagskerfi upp í hámarks skilvirkni en þegar henni er náð skapast innri þversagnir og veikleikar sem draga það til falls, og nýtt og þróaðra hagkerfi þjóðfélagsstig tekur við af því. Þráttarefnishyggja felur í sér að eðli átaka andstæðra stétta í ólíkum samfélögum er alltaf það sama, barátta hinna kúguðu og fulltrúa þróaðra efnahagslífs gegn forréttindastéttum, þar sem afstaða stéttanna hverrar gagnvart annarri fer eftir eðli hagkerfisins sem þær búa við.

## Á Íslandi
Á Íslandi er skráð lífsskoðunarfélag um díalektíska efnishyggju, DíaMat.

## Tengt efni
* Marxismi
Pepsideild karla í knattspyrnu 2012

Árið 2012 var Íslandsmótið í knattspyrnu haldið í 101. skipti, en 100 ár voru þá frá því að fyrst var keppt á Íslandsmótinu (fyrsti leikurinn var haldinn þann 28. júní 1912). Skagamenn komu aftur upp eftir fjögurra ára fjarveru ásamt Selfyssingum, en þeir hafa aðeins einu sinni áður leikið í efstu deild, árið 2010. FH-ingar urðu Íslandsmeistarar í 6. sinn.

## Staðan í deildinni

## Töfluyfirlit

|}
 

## Félagabreytingar
### Félagabreytingar í upphafi tímabils
#### Upp í Pepsideild karla
*  Selfoss
*  ÍA
#### Niður í 1. deild karla
*  Víkingur R.
*  Þór A.
### Félagabreytingar í loktímabils
#### Upp í Pepsideild karla
* 
* 

#### Niður í 1. deild karla
* 
* 

## Fróðleikur
* ÍBV og ÍA leiddu saman hesta sína í fyrsta skipti í 6 ár og ÍA og Stjarnan í fyrsta skiptið 12 ár, en þegar ÍA féll 2008 komu þessi lið upp eftir annarsvegar 2 ára og hinsvegar 8 ára veru í 1. deild.
* Öll liðin, nema eitt (ÍBV), voru í klukkustundar akstursfjarlægð frá höfuðborgarsvæðinu hið mesta.

## Tenglar
* Pepsi deild karla 2012  á vefsíðu KSÍ
* Football-Lineups
Loftur Ólafsson

**Loftur Ólafsson** (fæddur 1953) er íslenskur kylfingur. Hann vann Íslendsmeistaratitilinn í golfi 1972.
Brotahöfuð

***Brotahöfuð*** er skáldsaga eftir Þórarin Eldjárn. Í henni er rakin saga Guðmundar Andréssonar, lærdómsmanns og samviskufanga á 17. öld. Guðmundur er þekktastur fyrir að hafa dottið út um glugga á Bláturni, einu rammgerðasta fangelsi Dana, og lent á hallarþaki konungs. Brotahöfuð líkist sjálfsævisögum í byggingu en saga Guðmundar eins og hún er rakin í Brotahöfði á sér einnig samsvörun í ævisögu séra Jóns Steingrímssonar eldklerks.
Dælustöðin að Reykjum

**Dælustöðin að Reykjum** (einnig *Dælustöð Mosfellsbæjar*) er dælustöð í Reykjadal, Mosfellsbæ. Hún var reist 1940 og tekin í notkun 1. desember ári síðar þegar að vatni var fyrst dælt frá stöðinni. 15 kílómetra langur stokkur var lagður frá dælustöðinni í hitaveitutanka Öskjuhlíðar.Höskuldur Ágústsson  fæddur 7. nóvember 1905  látinn 24. nóvember 1996 var yfirvélstjóri stöðvarinnar og Hitaveitu Reykjavíkur 1. desember 1943 – 11. ágúst 1975.

byrjað var að dæla fyrst frá stöðinni 1. desember 1943 en fyrst voru fengir Bormenn Íslands til að bora eftir vatninu. Höskuldur lét planta trjám í kringum svæðið svo var hús fyrir ofan stöðina sem þeir bjuggu í því þeir þurftu að vera sem næst stöðinni ef eitthvað bilaði.

## Tilvísanir
Sundhöll Hafnarfjarðar

**Sundhöll Hafnarfjarðar** er yfirbyggð 25 m sundlaug í Hafnarfirði á því svæði sem nefnt er Krosseyrarmalir.

Bygging sundlaugarinnar hófst árið 1940 en verkið tafðist vegna seinni heimsstyrjaldarinnar. Byggingu hennar var lokið árið 1943 og var sundlaugin formlega opnuð sunnudaginn 29. ágúst 1943. Þá hét hún einfaldlega Sundlaug Hafnarfjarðar. Sundlaugin var þá sjósundlaug, sjónum var dælt úr hafinu með rafmagnsdælu, hann hitaður með kolabrennslu og hreinsaður í hreinsitækjum áður en honum var dælt í laugina. Hafist var handa við að byggja yfir sundlaugina árið 1947 og lauk því verki 1953. Þá var hætt að nota sjó sem upphitaður var með kolum og þess í stað vatn notað sem var hitað með rafmagnsmótorum.

Arkitekt sundlaugarinnar var Guðjón Samúelsson.

### Aðstaða
Sundlaugin er 8,7 metrar á breidd og 3,2 metra djúp í dýpri enda. Í dýpri enda laugarinnar er stökkbretti. Á afgirtu svæði við sundlaugarbygginguna eru tveir rúmgóðir heitir pottar, þar af einn með öflugum nuddtækjum. Þar má einnig finna kaldan pott og í búningsklefum eru aðgreindir saunaklefar fyrir karla og konur. 

## Tilvísanir


## Tenglar
* GLÆSILEG SUNDLAUG í HAFNARFIRÐI, Morgunblaðið 1. september 1943
* Vígsla sundhallar Hafnafjarðar, Fálkinn 19. júní 1953
* Sundfélag Hafnarfjarðar - Yngvi Rafn Baldvinsson
Of Monsters and Men

**Of Monsters and Men** er íslensk hljómsveit sem spilar þjóðlagapopp. Árið 2010 vann hún Músíktilraunir sem er árleg keppni hljómsveita á Íslandi.

Meðlimir hljómsveitarinnar, sem koma úr Keflavík og Garðabæ, eru Nanna Bryndís Hilmarsdóttir (söngur/gítar), Ragnar „Raggi“ Þórhallsson (söngur/gítar), Brynjar Leifsson (gítar), Arnar Rósenkranz Hilmarsson (trommur), Páll Kristjánsson (bassi).

## Saga hljómsveitarinnar

Hljómsveitin var byggð upp úr mismunandi sólóverkefnum. Upphafið var þegar Nanna Bryndís ákvað að bæta við sitt sólóverkefni Songbird. Hljómsveitin spilaði á Músíktilraunum með fjóra meðlimi, Nönnu Bryndísi, Ragga, Brynjari og Arnari. Eftir Músíktilraunir bættu þau við Árna og Kristjáni og byrjuðu að spila á tónleikum og vinna að nýjum lögum. Tónleikar á Iceland Airwaves var hluti af verðlaunum frá Músíktilraunum og það var þar sem bandaríska útvarpsstöðin frá Seattle KEXP tók upp lagið „Little Talks“ frá stofutónleikum Of Monsters and Men. Hljómsveitin fór á  í Norður-Ameríku túr fyrst árið 2012 og var uppselt á alla 20 tónleika þeirra þar. 

### 2011–2013: ''My Head Is an Animal'' og ''Into the Woods''

*[[My Head Is an Animal]]* er fyrsta plata bandsins og kom út í september 2011 á Íslandi undir plötufyrirtækinu Record Records og í apríl 2012 í Bandaríkjunum undir Universal Republic. Platan hefur farið í gullsölu á Íslandi og fékk hljómsveitin gullplöturnar afhentar um jólin 2011 frá Record Records. Platan fór beint í sjötta sæti bandaríska ''Billboard'' 200-listans og seldi hljómsveitin 55 þúsund eintök í fyrstu viku í sölu í Bandaríkjunum. Engin íslensk hljómsveit hafði náð svona hátt áður en sala á iTunes taldi mikið.

Þann 20. desember 2011 gaf bandið út stuttskífuna *Into The Woods* sem innihélt fjögur ný lög með sveitinni. Þessi lög enduðuð svo á bandarísku útgáfu *My Head Is an Animal*. Tímaritið *[[Rolling Stone]]* hafði orð á því eftir útgáfu plötunnar að Of Monsters and Men væri hið nýja Arcade Fire og Mumford & Sons Íslands.
 
## Útgefið efni

### Breiðskífur
* *[[My Head Is an Animal]]* (2011)
* *Beneath the Skin* (2015)
* *Fever Dream* (2019)
* *All is Love and Pain in the Mouse Parade* (2025)

### Stuttskífur
* *Into the Woods* (2011)
* *Tíu* (2022)

### Tónleikaplötur
* *Live from Vatnagarðar* (2013)
* *My Head Is an Animal (The Cabin Sessions)* (2022)

### Safnplötur
* *Ófreskja* (2022)
* *Manneskja* (2022)

## Tilvísanir

## Tenglar

*
Tomas Tranströmer

**Tomas Gösta Tranströmer** (f. 15. apríl 1931, Stokkhólmi; d. 26. mars 2015) var sænskur rithöfundur, ljóðskáld og þýðandi. Ljóð hans hafa verið þýdd á yfir sextíu tungumál, þar á meðal íslensku. Hann hlaut Nóbelsverðlaunin árið 2011 og segir í áliti dómnefndar að „þétt, hálfgagnsætt myndmál hans gefi okkur ferska sýn á veruleikann“.
Skólablaðið Muninn

**Muninn** er skólablað skólafélagsins Hugins í Menntaskólanum á Akureyri og hefur komið út allt frá 27. október 1927, þá undir ritstjórn Karls Ísfelds, og er því í hópi elstu skólablaða landsins. Blaðið hefur komið út í ótal myndum og tekið miklum breytingum í gegnum tíðina. Fyrstu árin var um að ræða lítið og þunnt blað, yfirleitt um fjórar blaðsíður, sem kom út nokkurn veginn mánaðarlega en undanfarinn áratug eða svo hefur venjan verið að gefa út tvö vegleg tölublöð, eitt á hvorri önn skólaársins.

Ritstjórn blaðsins er kosin af nemendum og vinnur blaðið í sjálfboðastarfi en blaðið er fjármagnað með auglýsingum. Ýmsir frammámenn hafa ritstýrt blaðinu í gegnum tíðina, til að mynda Halldór Blöndal, Guðlaugur Þór Þórðarson, Ármann Kr. Ólafsson, Ingólfur Ásgeir Jóhannesson, Logi Már Einarsson og Þorgrímur Daníelsson.

## Tengill
* Vefur Muninn 
* Öll eintök Muninns eru aðgengileg á tímarit.is
Garðakerfill

**Garðakerfill** (fræðiheiti: *Anthriscus cerefolium*)  er garðplöntutegund af sveipjurtaætt. Bragðið af blöðunum minnir á anís og eru þau notuð sem krydd.
Chris O'Donnell

**Chris O'Donnell**  (fæddur Christopher Eugene O'Donnell, 26. júní 1970) er bandarískur leikari sem er þekktastur fyrir hlutverk sín í , Batman Forever og Batman & Robin. 

## Einkalíf
O'Donnell fæddist í Winnetka, Illinois og er af írskum og þýskum ættum. Hann er yngstur af sjö systkinum og var alinn upp í kaþólskri trú. Stundaði nám við Boston College og útskrifaðist með B.Sc.-gráðu í markaðsfræði. O'Donnell byrjaði sem módel aðeins þrettán ára og kom fram í auglýsingum fyrir McDonalds og á móti Michael Jordan. 

O'Donnell giftist Caroline Fentress árið 1997 og saman eiga þau fimm börn.

## Ferill
### Leikhús
O'Donnell lék í tveimur leikritum árið 2002, *The Man Who Had All the Luck* og *Short Talks on the Universe*.

### Sjónvarp
Fyrsta sjónvarpshlutverk O'Donnell var árið 1986 í *Jack and Mike*. Hefur hann síðan þá komið fram sem gestaleikari í þáttum á borð við: The Practice, Two and a Half Men og Grey's Anatomy. Árið 2009 var O'Donnell boðið aðalhlutverkið í  sem NCIS alríkisfulltrúinn G. Callen.

### Kvikmyndir
Þegar O'Donnell var 17 ára var honum boðið hlutverkið í Men Don't Leave, þar sem hann lék son Jessicu Lange. Lék hann síðan í kvikmyndum á borð við Fried Green Tomatoes, School Ties og Scent of a Woman á móti Al Pacino. 

O'Donnell lék D'Artagnan í The Three Musketeers árið 1993, á móti Kiefer Sutherland, Oliver Platt og Charlie Sheen. 

Árið 1995 var hann boðið hlutverk Robin í Batman Forever sem hann endurtók í Batman & Robin. Síðan þá hefur komið fram í kvikmyndum á borð við: The Bachelor, Vertical Limit, The Sisters og Max Payne.

## Kvikmyndir og sjónvarp

## Verðlaun og tilnefningar
### Blockbuster Entertainment-verðlaunin
* 1998: Verðlaun sem besti aukaleikari í vísindamynda fyrir Batman & Robin.

### Chicago Film Critics Association-verðlaunin
* 1993: Verðlaun sem rísandi leikari fyrir Scent of a Woman.

### Golden Globes-verðlaunin
* 1993: Tilnefndur sem besti aukaleikari í kvikmynd fyrir Scent of a Woman.

### Razzie-verðlaunin
* 1998: Tilnefndur sem versta parið í kvikmynd fyrir Batman & Robin með George Clooney.
* 1998: Tilnefndur sem versti aukaleikari í kvikmynd fyrir Batman & Robin.
* 1994: Tilnefndur sem versti aukaleikari í kvikmynd fyrir The Three Musketeers.

### ShoWest Convention
* 1994: Verðlaun sem rísandi stjarna morgundagsins.

## Tilvísanir

## Heimildir
* 
* 

## Tenglar
* 
* http://www.cbs.com/shows/ncis_los_angeles/cast/36192/?pg=1 Chris O'Donnell á  heimasíðunni á CBS sjónvarpsstöðinni
* http://www.ibdb.com/person.php?id=87916 Chris O'Donnell á Internet Broadway Databese heimasíðunni
Spánarkerfill

**Spánarkerfill** (fræðiheiti: *Myrrhis odorata*) er stórvaxin garðplanta  af sveipjurtaætt og er eina tegund ættkvíslarinnar. Margskipt stór blöðin eru stundum notuð sem krydd ásamt fræjunum en hvorutveggja eru með anísbragði. Öll jurtin er nýtileg til matar.

## Orðsifjar
Ættkvíslarheitið *Myrrhis* kemur úr gríska orðinu myrrhis [μυρρίς], ilmolíu frá Asíu. Latnseska tegundarheitið *odorata* þýðir *ilmandi*.

## Tilvísanir
Veðrahvolf

**Veðrahvolf** er sá hluti gufuhvolfsins sem er næstur jörðinni, toppur veðrahvolfsins er í um 9 – 12 km hæð, þar sem hæðin er minnst yfir Norður og Suður-skautunum (um 9 km) og mest yfir miðbaugnum (um 12 km). Fyrir ofan veðrahvolf tekur heiðhvolf við, en mörk hvolfanna kallast „veðrahvörf“.

.

## Heimildir
Kraftlyftingafélag Akureyrar

**Kraftlyftingafélag Akureyrar**  (KFA) er aðildarfélag að Íþróttabandalagi Akureyrar og Kraftlyftingasambandi Íslands.
## Tenglar
* Vefsíða KFA
Kraftlyftingadeild Glímufélagsins Ármanns

**Kraftlyftingadeild Ármanns** er aðili að Kraftlyftingasambandi Íslands. Deildin var stofnuð 25. mars 2009.

Deildin er í Íþróttamiðstöðinni Laugabóli, Engjavegi 7, 104 Reykjavík, beint á móti laugardalshöllinni.

## Tenglar
* Vefsíða Kraftlyftingadeildar Ármanns
Elisabeth Harnois

**Elisabeth Harnois**  (fædd Elisabeth Rose Harnois, 26. maí 1979) er bandarísk leikkona sem er þekktust fyrir hlutverk sín í sjónvarpsþáttunum One Tree Hill, Miami Medical og . 

## Einkalíf
Harnois fæddist í Detroit, Michigan en ólst upp í Los Angeles. Hefur hún stundað leiklist síðan hún var þriggja ára og kom fram í tveimur kvikmyndum þegar hún var fimm ára, *Where are the Children?* og *One Magic Christmas*. Stundaði nám við Wesleyan-háskólann í Middletown, Connecticut þaðan sem hún útskrifaðist með gráðu í kvikmyndafræðum árið 2001.

Harnois var tilnefnd til Young Artist verðlaunanna árið 1987 fyrir hlutverk sitt í *One Magic Christmas* og aftur árið 1988 fyrir gestahlutverk sitt í *Highway to Heaven*. Vann hún verðlaunin árið 1993 fyrir hlutverk sitt sem Alice í *Adeventures in Wonderland*.

## Ferill
Fyrsta hlutverk Harnois var árið 1985 í kvikmyndinni *One Magic Christmas*. Síðan þá hefur hún komið fram í kvikmyndum á borð við: *Facade*, *Strangers with Candy*, *Ten Inch Hero*, *A Single Man* og *Mars Needs Moms*. Fyrst hlutverk Harnois í sjónvarpi var í *Highway to Heaven* árið 1987. Kom hún síðan fram s í sjónvarpsþáttum á borð við: *Till We Meet Again*, *Timeless Tales from Hallmark* og *Potsworth & Co.* Árið 1991 þá var henni boðið hlutverk í Adventures in Wonderland sem Alice sem hún lék með hléum til ársins 1995. Harnois kom fram sem gestaleikari í Point Pleasant, One Tree Hill og Miami Medical. Var síðan árið 2011 boðið hlutverk í  sem Morgan Brody, nýjasti meðlimur CSI liðsins frá Los Angeles. 

## Kvikmyndir og sjónvarp

## Verðlaun og tilnefningar
**Young Artist-verðlaunin**
* 1993: Verðlaun sem besta leikkona í barnaþætti fyrir Adventures in Wonderland.
* 1988: Tilnefnd sem besta unga leikkonan í dramaseríu fyrir Highway to Heaven.
* 1987: Tilnefnd sem besta unga leikkonan í kvikmynd fyrir One Magic Christmas.

## Tilvísanir

## Heimildir
* 
* 

## Tenglar
* 
* http://www.cbs.com/shows/csi/cast/66650/?pg=2  Elisabeth Harnois á  heimasíðunni á CBS sjónvarpsstöðinni
* http://www.e-harnois.com/  Elisabeth Harnois         aðdáendasíða
Kraftlyftingadeild UMFN - Massi

**UMFN Massi** er aðildarfélag að Ungmennafélagi Njarðvíkur og Kraftlyftingasambandi Íslands.
## Tenglar
* Vefsíða Massa
Kraftlyftingadeild UMF Selfoss

**Kraftlyftingadeild UMF Selfoss** er aðildarfélag að Ungmennafélagi Selfoss og Kraftlyftingasambandi Íslands.
AkureyrarAkademían

**AkureyrarAkademían** (AkAk) er sjálfseignarstofnun sem stofnuð var á grunni Félags sjálfstætt starfandi fræðimanna á Norðurlandi. AkAk er samfélag fólks á Norðurlandi sem hefur háskólapróf og/eða sinnir fræði- eða ritstörfum. AkureyrarAkademían stendur reglulega fyrir fundum, fyrirlestrum, málþingum og öðrum viðburðum.  

## Saga félagsins
 
Fyrirmyndin að AkureyrarAkademíunni er sótt til ReykjavíkurAkademíunnar. Markmiðið með stofnun AkureyrarAkademíunnar var að nýta betur þekkingu fræðafólks á Norðurlandi, skapa þeim vettvang til miðlunar og umræðu inn á við sem og til samfélagsins. Fulltrúar stunda rannsóknir og ritstörf á víðu fræðasviði.  

AkureyrarAkademían er staðsett í Árholti, Háhlíð 1. 

### Formenn
* Jón Hjaltason, sagnfræðingur (2006 – 2007)
* Valgerður H. Bjarnadóttir, (2007 – 2008)
* Hjálmar S. Brynjólfsson, (2008 – 2009)
* Þóra Pétursdóttir, fornleifafræðingur (2009 – 2011)
* Pétur Björgvin Þorsteinsson, Evrópufræðingur (2011 – 2012)
*Arndís Bergsdóttir, safnafræðingur (2012-2013)
*Skafti Ingimarsson, sagnfræðingur (2013-2015)
*Valgerður S. Bjarnadóttir, menntunarfræðingur (2015-2016)
*Margrét Guðmundsdóttir, sagnfræðingur (2016-2017)
*Bergljót Þrastardóttir (2017-)

## Tengt efni
*Heimasíða AkureyrarAkademíunnar
Kraftlyftingadeild Breiðabliks

**Kraftlyftingadeild Breiðabliks** er aðili að Kraftlyftingasambandi Íslands.
## Tenglar
* Vefsíða Kraftlyftingadeildar Breiðabliks
Chuck (sjónvarpsþáttur) (3. þáttaröð)

**[[Chuck (sjónvarpsþáttur)|Chuck]]** er bandarískur hasar- og gamanþáttur. Sýningar á þriðju þáttaröðinni þáttaröðinni hófst þann 10. janúar 2010 og þeim lauk 24. maí 2010. Þættirnir voru 19 og er hver þeirra um 42 mín. að lengd. 

## Aðalhlutverk
* Zachary Levi sem Charles "Chuck" Bartowski, CIA-fulltrúi
* Yvonne Strahovski sem Sarah Walker, CIA-fulltrúi
* Joshua Gomez sem Morgan Grimes
* Ryan McPartlin sem Dr. Devon "Captain Awesome" Woodcomb
* Mark Christopher Lawrence sem Michael "Big Mike" Tucker
* Vik Sahay sem Lester Patel
* Scott Krinsky sem Jeffrey "Jeff" Barnes
* Sarah Lancaster sem Dr. Eleanor "Ellie" Woodcomb
* Adam Baldwin sem John Casey ofursti, NSA-fulltrúi

### Aukahlutverk
* Bonita Friedericy sem Diane Beckman hershöfðingi
* Brandon Routh sem Daniel Shaw, CIA-fulltrúi
* Scott Holroyd sem Justin Sullivan
* Kristin Kreuk sem Hannah
* Scott Bakula sem Stephen J. Bartowski
* Mekenna Melvin sem Alex McHugh
* Mark Sheppard sem Ring-forstjórinn

## Þættir
Chuck (sjónvarpsþáttur) (5. þáttaröð)

**[[Chuck (sjónvarpsþáttur)|Chuck]]** er bandarískur hasar- og gamanþáttur. Sýningar á fimmtu þáttaröðinni hófust þann 28. október 2011 og lauk 27. janúar 2012. Þættirnir eru 13 og er hver þeirra um 42 mín. að lengd. Fimmta þáttaröðin er síðasta þáttaröðin af *Chuck*.

## Aðalhlutverk
* Zachary Levi sem Charles "Chuck" Bartowski
* Yvonne Strahovski sem Sarah Bartowski
* Joshua Gomez sem Morgan Grimes
* Ryan McPartlin sem Dr. Devon "Captain Awesome" Woodcomb
* Mark Christopher Lawrence sem Michael "Big Mike" Tucker
* Vik Sahay sem Lester Patel
* Scott Krinsky sem Jeffrey "Jeff" Barnes
* Sarah Lancaster sem Dr. Eleanor "Ellie" Woodcomb
* Adam Baldwin sem John Casey

### Aukahlutverk
* Bonita Friedericy sem Diane Beckman hershöfðingi
* Mekenna Melvin sem Alex McHugh
* Carrie-Anne Moss sem Gertrude Verbanski
* Angus Macfayden sem Nicholas Quinn
* Richard Burgi sem Clyde Decker
* Linda Hamilton sem Mary Bartowski
* Brandon Routh sem Daniel Shaw

## Þættir
Hinrik og Hagbarður

**Hinrik og Hagbarður** (franska: * Johan et Pirlouit*) er teiknimyndasería sköpuð af hinum belgíska Peyo. Hinrik er ungur skjaldsveinn sem lendir í ævintýrum, og í þriðju bókinni bætist honum liðsauki sem er Hagbarður, hrekkjóttur dvergur. Ævintýri þeirra Hinriks og Hagbarðs birtust sem framhaldssögur í teiknimyndablaðinu Sval en voru jafnóðum gefnar út á bókaformi.

Serían kynnir til sögu Strumpana sem liðsinna Hinriki og Hagbarði í nokkrum bókanna.

## Saga
Peyo hóf að rita sögurnar um skjaldsveininn Hinrik (Johan) fyrir belgískt dagblað árið 1947. Árið 1952 hóf sagnaflokkurinn göngu sína í myndasögublaðinu Sval og varð þá sú breyting á söguhetjunni að hún skipti um hárlit: ljósa hárið varð hrafnsvart. Tveimur árum síðar, í sögunni *Le Lutin du bois aux roches*, kom dvergurinn Hagbarður til sögunnar og drógu ævintýrin upp frá því nafn sitt af báðum persónunum.

Þótt Strumparnir nytu löngum meiri vinsælda en sögurnar um Hinrik og Hagbarð, leit Peyo alla tíð á sögurnar sem sitt merkasta verk. Þannig sá hann ætíð sjálfur um að teikna og skrifa ævintýri þeirra félaganna á meðan hann treysti töluvert á aðstoðarmenn við gerð Strumpabókanna og sagnanna um Steina sterka. Vinsældir Strumpanna gerðu það hins vegar að verkum að Peyo gat lítið sinnt þessum uppáhaldspersónum sínum. Eftir dauða hans, árið 1977, hafa hins vegar fjórar nýjar sögur litið dagsins ljós eftir ýmsa höfunda.

Fimm bækur um Hinrik og Hagbarð komu út á íslensku á vegum bókaútgáfunnar Iðunnar á árunum 1982 til 1984. Myndasögublaðið Zeta birti eitt ævintýranna sem framhaldssögu í fimm hlutum á árunum 2000 til 2001.

## Titlar
**Le Châtiment de Basenhau* (1952)
**Le Maître de Roucybeuf* (1953)
**Le Lutin du bois aux roches* (1954)
**La Pierre de lune* (1955)
**[[Með víkingum]]* (*Le Serment des Vikings* 1955) [ísl. útg. 1984, bók 5]
**Le Dragon vert* smásaga (1955)
**Enguerran le preux* smásaga (1956)
**Sortilèges au château* smásaga (1956)
**A l'auberge du pendu* smásaga (1956)
**[[Goðalindin]]* (*La Source des dieux* 1956) [ísl. útg. 1982, bók 2]
**Veillée de Noël* smásaga (1956)
**[[Svarta örin]]* (*La Flèche noire* 1957) [ísl. útg. 1982, bók 1]
**Les Mille écus* smásaga (1957)
**Le Sire de Montrésor* (1957)
**Les Anges* smásaga (1957)
**La Flûte à six trous* (1958) - Strumparnir koma fram í fyrsta sinn
**[[Stríðið um lindirnar sjö]]* (*La Guerre des sept fontaines* 1959) [ísl. útg. 1983, bók 3]
**L’Anneau des Castellac* (1960) 
**[[Landið týnda]]* (*Le Pays maudit* 1961) [ísl. útg. 1983, bók 4]
**Qu’est ce qu’il dit mais qu’est ce qu’il dit ?* smásaga (1964)
**Le Sortilège de Maltrochu* (1967)
**L’Étoile de Noël* (1977)
**La Horde du corbeau* (1994)  [ísl. útg. 2000-01, án titils]
**Les Troubadours de Roc-à-Pic* (1995)
**La Nuit des sorciers* (1998)
**La Rose des sables* (2001)
Haarlemmermeer

**Haarlemmermeer** er sveitarfélag í hollenska héraðinu Norður-Hollandi og er með 143 þúsund íbúa. Það er staðsett rétt suðvestan við Amsterdam og rétt suðaustan við Haarlem. Áður fyrr lá stórt stöðuvatn á svæðinu sem hét sama nafni. Haarlemmermeer merkir *stöðuvatnið við Haarlem*. En 1848-1852 unnu Hollendingar að því að þurrka vatnið upp og búa til ræktarland. Þar af leiðandi er meginhluti sveitarfélagsins fyrir neðan sjávarmál. Sveitarfélagið er samsett úr nokkrum sveitaþorpum. Þeirra helst er Hoofddorp. 1917 var herflugvöllur lagður við austurjaðar Hoofddorp, sem í dag er Schiphol-flugvöllur.
Ríkjafræði

**Ríkjafræði** er grein innan stærðfræðinnar sem kannar eiginleika stærðfræðilegra hugtaka með því að setja þau upp sem *hluti* og *örvar* sem nefnast mótanir.

Dæmi um aðgengilegt ríki er mengjaríkið **Men** en önnur dæmi um ríki eru grúpuríkið **Grp**, mótlaríkið **Mót**-*R*, grannrúmaríkið **Top**.

## Tengt efni
* Afleitt ríki (derived category)
* Fullt hlutríki
* Grúpuríki
* Hlutríki
* Lítið ríki
* Mengjaríki
* Mótanaríki
* Nykurríki
* Ríki
* Ríki af ríkjum
* Ríkjafylki
* Samlagningarríki
* Smáríki
* Stórt ríki
* Varparíki
* Örvaríki

## Tilvísanir
Daniela Ruah

**Daniela Ruah** (fædd Daniela Sofia Kornn Ruah, 2. desember 1983) er bandarísk og portúgölsks leikkona sem er þekktust fyrir hlutverk sín í  og portúgölsku sápuóperunni Jardins Proibidos . 

## Einkalíf
Ruah fæddist í Boston í Massachusetts en ólst upp í Portúgal frá fimm ára aldri. Hún er af bandarískum og portúgölskum uppruna. Ruah stundaði nám við London Metropolitan-háskólann þaðan sem hún útskrifaðist með B.A.-gráðu í leiklist.. Fluttist hún aftur til Portúgals til að stunda leiklistaferil sinn. Ruah tók þátt í *Dança Comigo* sem er portúgalska útgáfan af *Dancing with the Stars* sem hún vann árið 2007. Sama ár þá fluttist hún til New York og stundaði leiklistarnám við Lee Strasberg Theatre and Film Institute.

## Ferill
### Sjónvarp
Ruah byrjaði feril sinn í portúgalska sjónvarpinu. Þegar hún var sextán ára þá fékk hún hlutverk í sápuóperunni Jardins Proibidos sem Sara sem hún lék frá 2000-2001 . Kom hún síðan fram í sápuóperunum Filha do Mar, Dei-te Quase Tudo og Tu e Eu. Ruah hefur einnig komið fram sem gestaleikari í sjónvarpsþáttunum Elsa, uma Mulher Assim, Inspector Max og The Guiding Light. Hefur hún síðan 2009 leikið eitt af aðalhlutverkunum í  sem NCIS alríkisfulltrúinn Kensi Blye.

### Kvikmyndir
Fyrsta kvikmyndahlutverk Ruah var árið 2006 í *Canaviais* og hefur hún síðan þá komið fram í kvikmyndum á borð við *Midnight Passion*, *Safe Haven* og Red Tails.

## Kvikmyndir og sjónvarp

## Verðlaun og tilnefningar
### Portúgölsku Golden Globes-verðlaunin
* 2010: Verðlaun sem nýstjarna (revelation) fyrir .

### Teen Choice-verðlaunin
* 2010: Tilnefnd sem besta leikkona í spennuþætti fyrir .

## Tilvísanir

## Heimildir
* 
* 

## Tenglar
* 
* http://www.cbs.com/shows/ncis_los_angeles/cast/36189/?pg=1 Daniela Ruah á  heimasíðunni á CBS sjónvarpsstöðinni
* http://daniela-ruah.net/  Daniela Ruah aðdáendasíða
Hoorn

**Hoorn** er er sögufræg hafnarborg í hollenska héraðinu Norður-Hollandi og er með 72 þúsund íbúa (1. Janúar 2014). Hoorn var áður fyrr heimaborg Hollenska Austur-Indíafélagsins en liggur í dag ekki lengur að sjó. Hornhöfði (Kap Hoorn), syðsti höfði Ameríku, er nefndur eftir borginni.

## Lega og lýsing
Hoorn liggur við Markermeer (syðsti hluti Ijsselmeer) vestarlega í Hollandi. Næstu borgir eru Alkmaar til vesturs (20 km), Enkhuizen til norðausturs (20 km), Amsterdam til suðurs (40 km) og Den Helder til norðvesturs (50 km).
 
## Fáni og skjaldarmerki
Skjaldarmerki Hoorn sýnir rautt-gult gjallarhorn með bláum borða á hvítum grunni. Hornið er til tákn um uxa sem hljópst á brott frá bænum Monnickendam og missti eitt hornið þar sem í dag er borgin Hoorn. Áður fyrr var María mey höfð með á merkinu en 1538 var María tekin út í stað einhyrningsins, sem var einkennismerki biskupsins í Utrecht.

Fáninn er eins og austurríski fáninn, það er að segja þrjár rendur (rauð, hvít og rauð). Merkingin er óljós en litirnar komu fyrst fram á 17. öld. Opinberlega var fáninn þó ekki tekinn í notkun fyrr en 13. febrúar 1979.

## Orðsifjar
Hoorn merkir horn. Hins vegar eru til margar kenningar uppi um tilurð heitisins, allar úr mítum og gömlum sögnum. Ein kenningin gerir þó ráð fyrir að heitið sé dregið af horni í Zuiderzee (Ijsselmeer í dag), enda stendur borgin við vík.

## Söguágrip

Samkvæmt frísneskum sögum var Hoorn þegar til sem bær á 8. öld og varð brátt að mikilvægum siglingabæ. Bærinn lá þá við fjörðinn Zuiderzee, sem í dag er stöðuvatnið Ijsselmeer. 1357 hlaut Hoorn borgarréttindi. 1603 var Hoorn ein af stofnborgum Hollenska Austur-Indíafélagsins og sigldu skip þaðan til Asíu og annarra heimsálfa. Verslunarvörur þaðan seldust víða, aðallega krydd. Jan Pieterszoon Coen, fæddur í Hoorn, stofnaði nýlenduna Batavíu, sem í dag er Jakarta í Indónesíu. Árið 1616 sigldi sæfarinn Willem Schouten frá Hoorn fyrstur manna suður fyrir Ameríku og nefndi suðuroddann þar Kap Hoorn (Hornhöfða) eftir heimaborg sinni. Á 18. öld minnkaði vægi hafnarinnar talsvert, þannig að Hoorn varð að nokkurs konar miðstöð landbúnaðarsvæðisins í kring. 1932 var mikill sjávarvarnargarður lagður fyrir minni Zuiderzee, þannig að til varð stöðuvatnið Ijsselmeer. Hoorn var þannig klippt frá aðgangi til sjávar en er engu að síður með allstóra smábátahöfn.

## Frægustu börn borgarinnar
* (1580) Willem Schouten sæfari  
* (1587) Jan Pieterszoon Coen, sæfari og landstjóri Hollensku Austur-Indía
* (1944) George Baker tónlistarmaður og söngvari
* (1970) Frank de Boer knattspyrnumaður og þjálfari
* (1970) Ronald de Boer knattspyrnumaður

## Byggingar og kennileiti
* Hoofdtoren er gamalt borgarhlið og síðustu leifar af gamla borgarmúrnum. Hann var reistur 1532 og stendur við höfnina.
* De Waag er gamalt verslunarhús og von og var reist 1609 af Hendrick de Keyser. Í dag er í því veitingahús.
* Westfries Museum er gamalt hús frá 1632 sem breytt var í sögusafn 1880. 


Mynd:Hoorn - Hoofdtoren.jpg|Hoofdtoren er gamalt borgarhlið
Mynd:Hoorn Waag 018.jpg|De Waag
Mynd:Hoorn Statencollege.jpg|Westfries Museum


## Heimildir
Gufuskip

**Gufuskip** (stundum **eimskip**) er skip sem knúið er áfram með gufuvél. Gufuvélin snýr skipsskrúfu eða spaðahjóli sem knýr skipið áfram í vatninu. Gufuskip voru fyrsta stig vélvæðingar skipa og tóku við af seglskipum. Þau áttu sitt blómaskeið á síðari hluta 19. aldar og fyrstu áratugum þeirrar 20. þar til dísilvélar tóku við sem ríkjandi aflgjafi um borð í skipum.